১৯৪৭ সালে জম্মু ও কাশ্মীর নামক রাজ্যটি ভারত ইউনিয়নে যোগদান করার পর মহারাজা হরি সিং শেখ আবদুল্লাহর নেতৃত্বাধীন জনপ্রিয় একটি রাজনৈতিক দলের কাছে ক্ষমতা হস্তান্তর করেন। ১৯৫১ সালে জম্মু ও কাশ্মীর রাজ্যে গণপরিষদ নির্বাচন অনুষ্ঠিত হয়েছিল। সেখানে আবদুল্লাহর জাতীয় কনফারেন্স ৭৫ টি আসনের সবকয়টিই জিতেছিল।

১৯৫৭ সালে গণপরিষদ কর্তৃক একটি নতুন সংবিধান গৃহীত হয়েছিল। উক্ত সংবিধান অনুযায়ী জম্মু ও কাশ্মীর আইন পরিষদ নামক একটি উচ্চকক্ষ এবং জম্মু ও কাশ্মীর বিধানসভা নামক একটি নিম্নকক্ষের সমন্বয়ে দ্বিকক্ষবিশিষ্ট আইনসভা প্রতিষ্ঠা করা হয়েছিল।

আগস্ট ২০১৯ এ, ভারতীয় সংসদ একটি পুনর্গঠন আইন পাস করে।২০১৯ সালের ৩১ অক্টোবর এই আইনটির ভিত্তিতে জম্মু ও কাশ্মীর রাজ্যটিকে জম্মু ও কাশ্মীর এবং লাদাখ নামে দুটি কেন্দ্রশাসিত অঞ্চলে পুনর্গঠিত করা হয়েছে। বর্তমানে জম্মু ও কাশ্মীর কেন্দ্রশাসিত অঞ্চলটিতে একটি এককক্ষবিশিষ্ট বিধানসভা রয়েছে। জম্মু ও কাশ্মীর আইন পরিষদ ১৬ই অক্টোবর ২০১৯ তারিখে আনুষ্ঠানিকভাবে বিলুপ্ত ঘোষণা করা হয়েছে। 

পরবর্তী পথচলা
গঠন
কর্মকর্তাবৃন্দ
রাজ্যের বিধানসভা ভবনে হামলা